Official Journal L 142 , 14/05/1998 P. 0018 - 0021



KOMISIJAS REGULA (EK) Nr. 1000/98 (1998. gada 13. maijs), ar ko groza I un II pielikumu Padomes Regulai (EEK) Nr. 2377/90, ar ko nosaka Kopienas procedūru veterināro zāļu maksimāli pieļaujamo atlieku daudzumu noteikšanai dzīvnieku izcelsmes pārtikas produktos (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Regulu (EEK) Nr. 2377/90, ar ko nosaka Kopienas procedūru veterināro zāļu maksimāli pieļaujamo atlieku daudzumu noteikšanai dzīvnieku izcelsmes pārtikas produktos 1, kurā jaunākie grozījumi izdarīti ar Komisijas Regulu (EK) Nr. 613/98 2, un jo īpaši tās 6., 7. un 8. pantu, tā kā saskaņā ar Regulu (EEK) Nr. 2377/90 pakāpeniski jānosaka visu to farmakoloģiski aktīvo vielu maksimāli pieļaujamie atlieku daudzumi, ko izmanto Kopienā veterinārajās zālēs, kuras paredzēts lietot produktīvajiem dzīvniekiem; tā kā maksimāli pieļaujamie atlieku daudzumi būtu jānosaka tikai pēc tam, kad Veterināro zāļu komiteja ir pārbaudījusi visu būtisko informāciju, kas attiecas uz attiecīgās vielas atlieku nekaitīgumu patērētājiem, kuri lieto dzīvnieku izcelsmes pārtikas produktus, un atlieku ietekmi uz pārtikas produktu rūpniecisko pārstrādi; tā kā, nosakot veterināro zāļu maksimāli pieļaujamos atlieku daudzumus dzīvnieku izcelsmes pārtikas produktos, jāprecizē dzīvnieku sugas, kurās atliekas ir pieļaujamas, vielas daudzumi, kas pieļaujami katrā no attiecīgajiem gaļas audiem, kuri iegūti no dzīvnieka, kam lietotas zāles, (izmeklējamie substrāti), un to atlieku pamatīpašības, kuras ir svarīgas atlieku uzraudzībai, (marķieratliekas); tā kā, lai kontrolētu atliekas, kā paredzēts attiecīgajos Kopienas tiesību aktos, maksimāli pieļaujamie atlieku daudzumi parasti būtu jānosaka izmeklējamiem aknu vai nieru substrātiem; tā kā tomēr starptautiskajā tirdzniecībā, pārvadājot liemeņus, no tiem bieži vien izņem aknas un nieres, tāpēc maksimāli pieļaujamie atlieku daudzumi vienmēr būtu jānosaka arī muskuļu vai tauku audiem; tā kā to veterināro zāļu maksimāli pieļaujamie atlieku daudzumi, ko paredzēts lietot dējējputniem, dzīvniekiem laktācijas periodā vai medus bitēm, jānosaka arī olām, pienam vai medum; tā kā tiabendazols, flubendazols, tiamfenikols, doksiciklīns un oksibendazols būtu jāiekļauj Regulas (EEK) Nr. 2377/90 I pielikumā; tā kā nātrija selenīts, nātrija selenāts un kālija selenāts būtu jāiekļauj Regulas (EEK) Nr. 2377/90 II pielikumā; tā kā būtu jāatvēl 60 dienu laikposms pirms šīs regulas stāšanās spēkā, lai dalībvalstis, ņemot vērā šīs regulas noteikumus, varētu izdarīt jebkurus pielāgojumus, kas vajadzīgi saistībā ar attiecīgo veterināro zāļu tirdzniecības atļaujām, kuras piešķirtas saskaņā ar Padomes Direktīvu 81/851/EEK 3, kurā jaunākie grozījumi izdarīti ar Direktīvu 93/40/EEK 4; tā kā šajā regulā paredzētie pasākumi ir saskaņā ar Pastāvīgās veterināro zāļu komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 2377/90 I un II pielikumu ar šo groza, kā noteikts šīs regulas pielikumā. 2. pants Šī regula stājas spēkā sešdesmitajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1998. gada 13. maijā Komisijas vārdā - Komisijas loceklis Martin BANGEMANN 1 OV L 224, 18.8.1990., 1. lpp. 2 OV L 82, 19.3.1998., 14. lpp. 3 OV L 317, 6.11.1981., 1. lpp. 4 OV L 214, 24.8.1993., 31. lpp. PIELIKUMS A. Šādi groza Regulas (EEK) Nr. 2377/90 I pielikumu: 1. Pretinfekcijas līdzekļi 1.2. Antibiotikas 1.2.6. Tetraciklīni Farmakoloģiski aktīvā(-ās) viela(-as) Marķieratliekas Dzīvnieku suga Maksimāli pieļaujamie atlieku daudzumi Izmeklējamie substrāti Citi noteikumi "Doksiciklīns Doksiciklīns Govis 100 g/kg Muskuļi 300 g/kg Aknas 600 g/kg Nieres Cūkas 100 g/kg Muskuļi 300 g/kg Āda un tauki 300 g/kg Aknas 600 g/kg Nieres" 1.2.7. Tiamfenikols un attiecīgie savienojumi Farmakoloģiski aktīvā(-ās) viela(-as) Marķieratliekas Dzīvnieku suga Maksimāli pieļaujamie atlieku daudzumi Izmeklējamie substrāti Citi noteikumi "Tiamfenikols Tiamfenikols Govis 50 g/kg Muskuļi 50 g/kg Tauki 50 g/kg Aknas 50 g/kg Nieres 50 g/kg Piens Vistas: neizmantot dzīvniekiem, no kuriem iegūst olas, ko lieto pārtikā 50 g/kg Muskuļi 50 g/kg Āda un tauki 50 g/kg Aknas 50 g/kg Nieres" 2.1.3. Benzimidazoli un probenzimidazoli Farmakoloģiski aktīvā(-ās) viela(-as) Marķieratliekas Dzīvnieku suga Maksimāli pieļaujamie atlieku daudzumi Izmeklējamie substrāti Citi noteikumi "Flubendazols Flubendazola un (2-amino-1-H-benzimidazol-5-yl)(4 fluroro-fenil)metanona summa Cūkas, vistas, medījuma putni 50 g/kg Āda un tauki 400 g/kg Aknas 300 g/kg Nieres Flubendazols Vistas 400 g/kg Olas Oksibendazols Oksibendazols Cūkas 100 g/kg Muskuļi 500 g/kg Āda un tauki 200 g/kg Aknas 100 g/kg Nieres Tiabendazols Tiabendazola un 5-hidroksitiabendazola summa Govis 100 g/kg Muskuļi 100 g/kg Tauki 100 g/kg Aknas 100 g/kg Nieres 100 g/kg Piens" B. Šādi groza Regulas (EEK) Nr. 2377/90 II pielikumu: 1. Neorganiskās ķīmiskās vielas Farmakoloģiski aktīvā(-ās) viela(-as) Dzīvnieku suga Citi noteikumi "Kālija selenāts Visas produktīvās sugas Nātrija selenāts Visas produktīvās sugas Nātrija selenīts Visas produktīvās sugas"